Kvenungdommen

Kvääninuoret - Kvenungdommen er en landsdekkende ungdomsorganisasjon under Norske kveners forbund (NKF-RJ) som ble stiftet i 2008.

Kvääninuoret arbeider med å skape møteplasser for kvensk ungdom og å styrke en kvensk ungdomsidentitet og kultur. Ungdomsorganisasjonen fremmer unges interesser på ulike nivåer for å utvikle eget språk, kultur og samfunn. I løpet av året arrangerer Kvääninuoret forskjellige samlinger og arrangementer som det er gratis å delta på for medlemmer. Organisasjonen samarbeider også aktivt med andre ungdomsorganisasjoner både i Norge og i andre nordiske land, deriblant svenske Met Nouret og finske Karjalazet.    

Kvääninuoret er en partipolitisk uavhenging organisasjon med 200 medlemmer som er spredt over hele landet.

Historie 
Kvääninuoret ble offisielt etabler 22. - 23. februar 2008 i Oslo, under navnet Kveeninuoret - Kvensk ungdomsnettverk (KUN). Organisasjonen ble grunnlagt med hjelp fra NKF-RK, som i forkant av etableringen var på flere møter med kvenske ungdommer. Sammen hadde de en forberedende samling i Tromsø høsten 2007 og en
samling i Oslo i februar 2008, hvor den formelle etableringen skjedde. 10 ungdommer deltok på samlingen, som la grunnlaget for medlemsmassen. Katriina Pedersen ble her valgt til leder. 

Nettverket etablerte rundt samme tid en diskusjonsgruppe på Facebook med navnet "Kvener ut av skapet". Ved etablering ble det sendt ut pressemelding, og nettverket henvendte seg til Nordisk Råd og Barentssekretariatet.  

I 2015 byttet organisasjonen navn til Kveeninuoret - Kvenungdommen. I 2020 endret de skrivemåten på det kvenske navnet til den nåværende varianten, Kvääninuoret, etter anbefaling fra det kvenske språktinget.

Internasjonalt 
Kvääninuoret samarbeider med flere organisasjoner med flere organisasjoner både innenlands og utenlands. Av samarbeidsorganisasjoner utenfor landet er det tornedalske Met Nuoret i Sverige og det karelske Karjalazet Nuoret Suomes i Finland de mest sentrale.

Kvääninuoret og Met Nouret har flere ganger arrangert samarbeidaleirer og møter med hverandre. 

De senere årene tre organisasjonene Kvääninuoret, Met Nouret og Karjalazet Nuoret Suomes samarbeidet om kultur- og språkprosjektet Kolme.
Målet med prosjektet var å skape et nettverk mellom unge som hører til språk og kulturer av østersjøfinske minoritetsspråk i Norge, Finland og Sverige, hvor unge skulle bli kjent med de andre minoritetsspråkene og kulturene, samtidig som de ble bedre kjent med egen identitet, tilhørighet og stolthet over egen kultur og historie.  

Opprinnelig var det planlagt at det skulle bli arrangert tre leirer, med en i hvert land.
Grunnet Koronapandemien ble leirene i 2020 og 2021 avlyst. Leiren i 2023 ble avholdt i Nurmes i Finland. Prosjektet var fra norsk side finansiert med støtte fra Troms og Finnmark fylkeskommune, Nordisk Kulturkontakt og Kulturdirektoratet.

Ledere 
Listen er ufullstendig.

Ledelse 
Styret i Kvääninuoret er de som leder organisasjonen. Nytt styre velges hvert år på årsmøtet. Styret består av er leder, nestledere styremedlemer og varamedlemmer. 

I løpet av året jobber styret med ulike prosjekter, samarbeider med NKF-RK, og andre ungdomsorganisasjoner både i Norge og i de andre nordiske landene.

Referanser

Eksterne lenker

Kvener
Etableringer i 2008
Kvenene